S-850/2013

Mál þetta, sem var dómtekið 3. október síðastliðinn, er höfðað með ákæru Sérstaks saksóknara, útgefinni 17. september 2013 á hendur X, kennitala [...],[...],[...] og Y, kennitala [...],[...],[...], „fyrir meiri háttar brot gegn skattalögum, X sem stjórnarmanni og daglegum stjórnanda einkahlutafélagsins [...], kt. [...], og Y sem framkvæmdastjóra og stjórnarmanni einkahlutafélagsins, með því að hafa:

1. Eigi staðið skil á virðisaukaskatti sem innheimtur var í rekstri einkahlutafélagsins, vegna uppgjörstímabilanna júlí – ágúst og september – október rekstrarárið 2010, janúar – febrúar, mars – apríl, maí – júní og september – október rekstrarárið 2011 og janúar – febrúar, mars – apríl, maí – júní rekstrarárið 2012, í samræmi við IX. kafla laga nr. 50/1988, um virðisaukaskatt, samtals að fjárhæð kr. 9.044.966, sem sundurliðast sem hér greinir:

Árið 2010

júlí – ágúst kr. 1.217.494

september – október kr. 1.368.729

kr. 2.586.223

Árið 2011

janúar – febrúar kr. 507.445

mars – apríl kr. 1.018.133

maí – júní kr. 694.206

september – október kr. 515.552

kr. 2.735.336

Árið 2012

janúar – febrúar kr. 385.349

mars – apríl kr. 1.030.723

maí – júní kr. 2.307.335

kr. 3.723.407

Samtals: kr. 9.044.966

2. Eigi staðið ríkissjóði skil á staðgreiðslu opinberra gjalda, í samræmi við fyrirmæli III. kafla laga nr. 45/1987, um staðgreiðslu opinberra gjalda, sem haldið var eftir af launum starfsmanna einkahlutafélagsins vegna greiðslutímabilanna mars til og með desember rekstrarárið 2010, janúar til og með desember rekstrarárið 2011 og janúar til og með ágúst rekstrarárið 2012, samtals að fjárhæð kr. 6.869.918 hvað varðar ákærða X og samtals að fjárhæð kr. 10.199.552 hvað varðar ákærða Y, sem sundurliðast sem hér greinir.

LINK Excel.Sheet.12 "\\\\tqrd.tmd.is\\heimasersak$\\kristini\\My Documents\\Book1.xlsx" Sheet1!R2C1:R41C7 \a \f 4 \h

LINK Excel.Sheet.12 "\\\\tqrd.tmd.is\\heimasersak$\\kristini\\My Documents\\Book1.xlsx" Sheet1!R43C1:R43C7 \a \f 4 \h

Framangreind brot ákærðu teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig

a) 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005, að því er varðar 1. tölulið ákæru.

b) 2. mgr. 30. gr. laga nr. 45/1987, um staðgreiðslu opinberra gjalda, sbr. 2. gr. laga nr. 42/1995 og 1. gr. laga nr. 134/2005, að því er varðar 2. tölulið ákæru.

Þess er krafist að ákærðu verði dæmdir til refsingar og til greiðslu alls sakarkostnaðar.“

Mál vegna framangreindrar ákæru var þingfest 3. október síðastliðinn. Ákærðu mættu við þingfestingu málsins og játuðu brot sín skýlaust fyrir dóminum eins og þeim er lýst í framangreindri ákæru. Var málið tekið til dóms samkvæmt 164. gr. laga nr. 88/2008 um meðferð sakamála, eftir að sækjandi og skipaður verjandi ákærðu höfðu tjáð sig um lagaatriði og ákvörðun viðurlaga.

Ákærðu, X og Y, krefjast þess að þeim verði dæmd vægasta refsing sem lög heimili, að fangelsisrefsing verði skilorðsbundin og fésekt ákvörðuð eins lág og mögulegt sé. Skipaður verjandi ákærðu krefst ekki málsvarnarlauna vegna vinnu sinnar.

Um málavaxtalýsingu er skírskotað til ákæru sem byggð er á rannsókn lögreglu sem fram fór eftir að skattrannsóknarstjóri ríkisins vísaði málinu til embættis sérstaks saksóknara með bréfi 11. júlí 2013. Málið varðar skil [...]. á afdreginni staðgreiðslu og innheimtum virðisaukaskatti vegna rekstraráranna 2010, 2011 og 2012.

Með játningu ákærðu, sem fær stoð í gögnum málsins, hafa viðhlítandi sönnur verið færðar fram fyrir sök ákærðu samkvæmt ákæru. Ákærði X er því sekur um að hafa sem stjórnarmanni og daglegum stjórnanda einkahlutafélagsins [...] og ákærði Y sem framkvæmdastjóri og stjórnarmaður sama félags, látið hjá líða að standa skil á virðisaukaskatti sem innheimtur var í rekstri félagsins á tilgreindum uppgjörstímabilum og eigi staðið ríkissjóði skil á staðgreiðslu opinberra gjalda sem haldið var eftir af launum starfsmanna einkahlutafélagsins fyrir greiðslutímabil sem tilgreind eru í ákæruskjali, samtals að fjárhæð 26.114.436 krónur. Verða brot ákærðu í ljósi þeirrar fjárhæðar að teljast meiri háttar í skilningi 262. gr. almennra hegningarlaga nr. 19/1940. Samkvæmt þessu verða ákærðu sakfelldir fyrir brotin. Eru brot ákærðu jafnframt rétt heimfærð í ákæru til refsiákvæða laga nr. 50/1988 um virðisaukaskatt og laga nr. 45/1987 um staðgreiðslu opinberra gjalda.

Ákærði X er samkvæmt framansögðu sakfelldur fyrir meiri háttar brot gegn lögum um virðisaukaskatt og um staðgreiðslu opinberra gjalda. Ákærði hefur ekki áður sætt refsingu. Ákærði hefur játað brot sín hreinskilningslega og var samstarfsfús við rannsókn málsins. Þykir refsing X, með hliðsjón af framanrituðu og 77. gr. almennra hegningarlaga nr. 19/1940, hæfilega ákveðin fangelsi í fjóra mánuði. Rétt þykir að fresta fullnustu fangelsisrefsingarinnar og fellur hún niður að tveimur árum liðnum, haldi ákærði almennt skilorð 57. gr. sömu laga, sbr. 4. gr. laga nr. 22/1955.

Ákærði Y er samkvæmt framansögðu sakfelldur fyrir meiri háttar brot gegn lögum um virðisaukaskatt og um staðgreiðslu opinberra gjalda. Ákærði hefur ekki áður sætt refsingu. Ákærði hefur játað brot sín hreinskilningslega og var samstarfsfús við rannsókn málsins. Þykir refsing Y, með hliðsjón af framanrituðu og 77. gr. almennra hegningarlaga nr. 19/1940, hæfilega ákveðin fangelsi í sex mánuði. Rétt þykir að fresta fullnustu fangelsisrefsingarinnar og fellur hún niður að tveimur árum liðnum, haldi ákærði almennt skilorð 57. gr. sömu laga, sbr. 4. gr. laga nr. 22/1955.

Ákærðu verða enn fremur, samkvæmt heimild í 2. málslið 1. mgr. 262. gr. almennra hegningarlaga nr. 19/1940, 1. mgr. 40. gr. laga nr. 50/1988 um virðisaukaskatt og 2. mgr. 30. gr. laga nr. 45/1987 um staðgreiðslu opinberra gjalda, dæmdir til greiðslu fésektar í ríkissjóð sem greiða ber innan fjögurra vikna frá uppkvaðningu dóms þessa að telja, en ella sæti ákærði fangelsi. Í 1. málslið 1. mgr. 40. gr. laga nr. 50/1988 og 2. mgr. 30. gr. laga nr. 45/1987 er kveðið á um lágmark fésektar í tilvikum eins og hér um ræðir, er nemur tvöfaldri þeirri skattfjárhæð sem dregin var undan og vanrækt var að greiða.

Samkvæmt þessu verður sektarrefsing ákærðu ákveðin með hliðsjón af áðurgreindu refsilágmarki, þ.e. tvöföld vanskilafjárhæð virðisaukaskatts, sbr. 1. mgr. 40. gr. laga nr. 50/1988 og sem nemur tvöfaldri afdreginni staðgreiðslu, sbr. 2. mgr. 30. gr. laga nr. 45/1987 að teknu tilliti til þess að uppgjörstímabil virðisaukaskatts í júlí – ágúst rekstrarárið 2010 telst vera greitt að verulegu leyti. Um vararefsingu fer samkvæmt því sem greinir í dómsorði.

Sakarkostnað leiddi ekki af málinu.

Dóm þennan kveður upp J-kk-nf H-kk-nf héraðsdómari.

Dómsorð:

Ákærði, X, sæti fangelsi í 4 mánuði en fullnustu fangelsisrefsingarinnar er frestað og fellur hún niður að tveimur árum liðnum, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Ákærði greiði 14.760.000 króna sekt í ríkissjóð. Verði sektin ekki greidd innan fjögurra vikna frá birtingu dómsins að telja skal ákærði sæta fangelsi í sex mánuði.

Ákærði, Y, sæti fangelsi 6 mánuði en fullnustu fangelsisrefsingarinnar er frestað og fellur hún niður að tveimur árum liðnum, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Ákærði greiði 21.420.000 króna sekt í ríkissjóð. Verði sektin ekki greidd innan fjögurra vikna frá birtingu dómsins að telja skal ákærði Y sæta fangelsi í átta mánuði.

J-kk-nf H-kk-nf